Legal Document

Category: 201

Text:
118. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 258  της 26 Ιουν./9 Ιουλ. 1987 (ΦΕΚ Α΄ 125) Διευκόλυνση της ελεύθερης παροχής υπηρεσιών από δικηγόρους σε συμμόρφωση προς την οδηγία του Συμβουλίου των Ευρωπαϊκών Κοινοτήτων 77/249/ΕΟΚ της 22ας Μαρτ. 1977. Έχοντας υπόψη: 1.Τις διατάξεις του άρθρ. 4 του Νόμ. 1338/1983 «Εφαρμογή του Κοινοτικού Δικαίου» (ΦΕΚ 34/ τεύχος Α΄/17.3.1983) όπως αντικαταστάθηκε με τις διατάξεις της παρ. 4 του άρθρ. 6 του Νόμ. 1440/1984 «περί συμμετοχής της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70/τεύχος Α΄/21.5.1984). 2.Τη με αριθ. ΔΚ 20862/2.8.85 κοινή απόφαση του Πρωθυπουργού και του Υπουργού Εθνικής Οικονομίας «ανάθεση αρμοδιοτήτων στους Υφυπουργούς Εθνικής Οικονομίας» (ΦΕΚ 481/Β/2.8. 1985). 3.Τη με αριθ. 191/1987 γνωμοδότηση του Συμβουλίου της Επικρατείας, με πρόταση του Υπουργού Δικαιοσύνης και του Υφυπουργού Εθνικής Οικονομίας, αποφασίζουμε: Άρθρ.1.-Σκοπός του παρόντος Δ/τος είναι η προσαρμογή της ελληνικής νομοθεσίας προς την οδηγία του Συμβουλίου των Ευρωπαϊκών Κοινοτήτων 77/249/ΕΟΚ της 22ας Μαρτ. 1977 «περί διευκολύνσεως της πραγματικής ασκήσεως της ελεύθερης παροχής υπηρεσιών από δικηγόρους» όπως δημοσιεύθηκε στην ελληνική γλώσσα στην Επίσημη Εφημερίδα των Ευρωπαϊκών Κοινοτήτων κατηγορία 06 τόμ. 001, σελ. 249 προς το παράρτημα Ι, κεφ. ΙΙΙ Δικαίωμα εγκαταστάσεως και ελεύθερη παροχή υπηρεσιών σημείο Ι της πράξεως περί των όρων Προσχωρήσεως της Ελληνικής Δημοκρατίας και της προσαρμογής των Συνθηκών (ΦΕΚ 170/τεύχος Α΄/27.7.1979, σελ. 1448), και προς το παράρτημα Ι κεφ. ΙΙ-Δικαίωμα εγκαταστάσεως και ελεύθερη παροχή υπηρεσιών, περίπτ. (στ) ελεύθερα επαγγέλματα παρ. 2 των πράξεων για την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες (Ε.Ε. L.302/15.11.85 σελ.160). Σελ. 390,328(γ) Τεύχος       Σελ.        Άρθρ.8.-Η ισχύς του παρόντος Π.Δ/τος αρχίζει από της δημοσιεύσεώς του στην Εφημερίδα της Κυβερνήσεως. Άρθρ.2.-1.Δικηγόρος άλλου Κράτους-μέλους των Ευρωπαϊκών Κοινοτήτων δικαιούται να παρέχει κατά περίπτωση και για συγκεκριμένη υπόθεση ή υποθέσεις, τις υπηρεσίες του στην Ελλάδα, σύμφωνα με τις διατάξεις του παρόντος Π.Δ/τος. Δεν μπορεί, όμως, με αφορμή την παροχή αυτών των υπηρεσιών και μόνο, να εγκαθιστά δικηγορικό γραφείο στην Ελλάδα. «2.Δικηγόρος, κατά την προηγούμενη παράγραφο, νοείται κάθε πρόσωπο που δικαιούται να ασκεί τις επαγγελματικές του δραστηριότητες στη χώρα προελεύσεώς του με έναν από τους πιο κάτω επαγγελματικούς τίτλους: Αυστρία: Rechtsanwalt Βέλγιο: Avocat/Advocaat/Rechtsanwalt Γαλλία: Avocat Γερμανία:Rechtsanwalt Δανία: Advokat Ελβετία:Avocat/Advokat, Rechtsanwalt, Anwalt, Fσrsprecher, Fσrsprech/Avvocato» Εσθονία: Vandeadvokaat Ηνωμένο Βασίλειο: Advocate/Barrister/Solicitor Ιρλανδία: Barrister/Solicitor Ισπανία: Abogado/Advocat/Avogado/Abocatu Ιταλία: Avvocato Κάτω Χώρες: Advocaat Κύπρος: Δικηγόρος Λετονία: Zvηrinβts advokβts Λιθουανία: Advokatas Λουξεμβούργο: Avocat Μάλτα:Avukat/Prokuratur Legali Ουγγαρία: άgyvιd Πολωνία: Adwokat/Radca prawny Πορτογαλία:Advogado Σλοβακία: Advokαt/Komerθnύ prαvnik Σλοβενία: Odvetnik/Odvetnica Σουηδία: Advokat Τσεχική Δημοκρατία: Advokαt Φιλανδία: Asianajaja/Advokat Η παρ. 2 αντικαταστάθηκε ως άνω από το άρθρ. 2 Π.Δ. 260/23-29 Δεκ 2005 (ΦΕΚ Α΄ 317). 6.Δ.α.118 Κώδικας περί Δικηγόρων Άρθρ.3.-1.Κάθε πρόσωπο που αναφέρεται στο άρθρ. 2 χρησιμοποιεί στην Ελλάδα τον επαγγελματικό του τίτλο, στη γλώσσα ή σε μια από τις γλώσσες του Κράτους-μέλους προελεύσεως, με την ένδειξη της επαγγελματικής οργανώσεως στην οποία ανήκει ή του δικαστηρίου ενώπιον του οποίου ασκεί το λειτούργημά του, σύμφωνα με τη νομοθεσία αυτού του Κράτους. 2.Δικηγόρος άλλου Κράτους - μέλους των Ευρωπαϊκών Κοινοτήτων που παρέχει τις υπηρεσίες του στην Ελλάδα, σύμφωνα με τις διατάξεις του παρόντος Π. Δ/τος, υποχρεούται για την εκπροσώπηση και υπεράσπιση του πελάτου ενώπιον δικαστηρίου, να συμπράττει, με δικηγόρο που δικαιούται να ασκεί δικηγορία στο δικαστήριο που έχει επιληφθεί της υποθέσεως, προσκομίζοντας είτε ο ίδιος είτε ο έλληνας δικηγόρος που συμπράττει, έγγραφα δηλωτικά της ιδιότητάς του στον Πρόεδρο του οικείου Δικηγορικού Συλλόγου, δύο μέρες τουλάχιστον πριν από την παροχή της συγκεκριμένης υπηρεσίας. Η παραπάνω υποχρέωση υπάρχει και στην περίπτωση παροχής υπηρεσιών ενώπιον οποιασδήποτε Δημόσιας Αρχής ή άλλου δημοσίου οργάνου. Παράλληλα, ο ίδιος δικηγόρος ή ο έλληνας δικηγόρος που συμπράττει, παρέχει στον Πρόεδρο του οικείου Δικηγορικού Συλλόγου πληροφορίες σχετικές με τις υπηρεσίες που θα προσφέρει στην Ελλάδα, την πιθανή διάρκειά τους, τη διεύθυνσή του, το Δικηγορικό Σύλλογο στον οποίο είναι εγγεγραμμένος, το όνομα και τη διεύθυνση του έλληνα δικηγόρου με τον οποίο θα συμπράξει και υποβάλλει δήλωση ελλείψεως ασυμβιβάστου ή πειθαρχικών ποινών σε βάρος του. Επίσης ο δικηγόρος άλλου Κράτους - μέλους των Ευρωπαϊκών Κοινοτήτων υποχρεούται να προσκομίσει στον πρόεδρο του Δικαστηρίου ενώπιον του οποίου θα παραστεί, βεβαίωση του οικείου Δικηγορικού Συλλόγου ότι έχει τηρήσει τις υποχρεώσεις που προβλέπονται στην παράγραφο αυτή. 3.Σε κάθε ελληνικό Δικηγορικό Σύλλογο, τηρείται ειδικό βιβλίο - μητρώο δικηγόρων Κρατών - μελών των Ευρωπαϊκών Κοινοτήτων στο οποίο καταγράφονται όλοι όσοι ασκούν το δικαίωμα παροχής υπηρεσιών. Εάν απ’ αυτό προκύπτει συστηματική μέσα σ’ ένα και τον αυτό χρόνο παροχή υπηρεσιών στον ίδιο Δικηγορικό Σύλλογο, τότε κοινοποιείται στον ενδιαφερόμενο δικηγόρο δήλωση, σύμφωνα με την οποία η περίπτωσή του υπόκειται στη ρύθμιση του δικαιώματος εγκαταστάσεως. Άρθρ.4.-Πράξεις ή καθήκοντα που συνιστούν, σύμφωνα με την ελληνική νομοθεσία, άσκηση δημόσιας εξουσίας στην Ελλάδα, δεν περιλαμβάνονται στο κατά το άρθρ. 2 παρ. 1 του παρόντος δικαίωμα παροχής υπηρεσιών. Μεταξύ των παραπάνω πράξεων και καθηκόντων  περιλαμβάνονται ενδεικτικά ο διορισμός δικηγόρου ως προέδρου εφορευτικής επιτροπής κατά τις διατάξεις της εκλογικής νομοθεσίας, ως εκκαθαριστού σχολαζουσών κληρονομιών και διαχειριστού κληροδοτημάτων κατά τις διατάξεις του αναγκαστικού νόμ. 2039/1939, ως συνδίκου πτωχεύσεων, η επικύρωση εγγράφων, η συμμετοχή στη σύνθεση δικαστηρίου. Άρθρ.5.-1.Οι δραστηριότητες οι σχετικές με την εκπροσώπηση και την υπεράσπιση πελάτου ενώπιον των δικαστικών ή δημοσίων Αρχών στην Ελλάδα ασκούνται σύμφωνα με τους όρους, προϋποθέσεις και πάσης φύσεως, υποχρεώσεις, που προβλέπονται από την ελληνική νομοθεσία για τους έλληνες δικηγόρους. Για την άσκηση των πιο πάνω δραστηριοτήτων δικηγόρου άλλου Κράτους - μέλους, δεν απαιτείται ως προϋπόθεση η ύπαρξη κατοικίας του στην Ελλάδα ή η εγγραφή του σε Δικηγορικό Σύλλογο της ημεδαπής. 2.Κατά την άσκηση των παραπάνω δραστηριοτήτων ο δικηγόρος άλλου Κράτους - μέλους υποχρεούται να τηρεί τους ελληνικούς κανόνες που διέπουν την άσκηση του δικηγορικού λειτουργήματος, παράλληλα με τις υποχρεώσεις που του επιβάλλονται στο Κράτος - μέλος όπου είναι εγκατεστημένος, εφόσον δεν αντίκειται στην ισχύουσα ελληνική νομοθεσία. 3.Για την άσκηση στην Ελλάδα δραστηριοτήτων διαφόρων από εκείνες που αναφέρονται στην παρ. 1, ο δικηγόρος υπήκοος άλλου Κράτους - μέλους, εξακολουθεί να υπόκειται στους όρους και τους κανόνες που διέπουν την άσκηση του δικηγορικού λειτουργήματος στο Κράτος προελεύσεως, με την επιφύλαξη της τηρήσεως των διατάξεων του Κώδικος περί δικηγόρων (Ν.Δ. 3026/1954), του εσωτερικού κανονισμού του οικείου Δικηγορικού Συλλόγου ή αποφάσεων του Διοικητικού  Συμβουλίου αυτού, οι οποίοι διέπουν την άσκηση του δικηγορικού λειτουργήματος στην Ελλάδα, ιδίως εκείνων των κανόνων που αναφέρονται στο ασυμβίβαστο της ασκήσεως των δραστηριοτήτων του δικηγόρου και της ασκήσεως άλλων ξένων προς αυτό δραστηριοτήτων στο επαγγελματικό απόρρητο, στην επαγγελματική δεοντολογία, στην απαγόρευση υποστηρίξεως, από τον ίδιο δικηγόρο διαδίκων που έχουν αντίθετα συμφέροντα και στη διαφήμιση. Οι κανόνες αυτοί εφαρμόζονται μόνο εφόσον δύνανται να τηρηθούν από δικηγόρο που δεν είναι εγκατεστημένος στην Ελληνική Επικράτεια και κατά το μέτρο που η τήρησή τους, στην Ελληνική Επικράτεια, δικαιολογείται αντικειμενικά για την εξασφάλιση της ορθής ασκήσεως του λειτουργήματος του δικηγόρου, της επαγγελματικής αξιοπρέπειας και της τηρήσεως των κανόνων περί ασυμβιβάστου. (Μετά τη σελ. 390,328(β) Σελ. 390,3281 Τεύχος 1179-Σελ. 21 Κώδικας περί Δικηγόρων 6.Δ.α.118 Άρθρ.6.-1.Η μη συμμόρφωση προς τις προβλεπόμενες στα άρθρ. 3, 4 και 5 υποχρεώσεις, συνιστά κατά τις διατάξεις των άρθρ. 64 έως 79 του Κώδικος περί δικηγόρων (Ν.Δ. 3026/54) πειθαρχικό παράπτωμα. Το πειθαρχικό συμβούλιο του Δικηγορικού Συλλόγου στην περιφέρεια του οποίου ο δικηγόρος άλλου Κράτους - μέλους παρέχει τις υπηρεσίες του, είναι αρμόδιο για την εκδίκαση των πειθαρχικών παραπτωμάτων. Επίσης το δικαστήριο ενώπιον του οποίου παρίσταται ο δικηγόρος άλλου Κράτους - μέλους,  δύναται  να  επιβάλλει  πειθαρχικέςποινές σύμφωνα με τις διατάξεις του Κώδικος Ποινικής Δικονομίας και του Κώδικος περί Δικηγόρων όταν πρόκειται για πειθαρχικά παραπτώματα πραττόμενα σε δημόσια συνεδρίαση. 2.Από τις πειθαρχικές ποινές που επιβάλλονται από το πειθαρχικό Συμβούλιο σύμφωνα με το άρθρ. 76 του Κώδικος περί Δικηγόρων, η ποινή της προσωρινής ή οριστικής παύσεως έχει την έννοια της προσωρινής ή οριστικής απαγορεύσεως παροχής υπηρεσιών του δικηγόρου άλλου Κράτους - μέλους στην Ελλάδα. Το πειθαρχικό Συμβούλιο του Δικηγορικού Συλλόγου δύναται να ζητήσει κάθε χρήσιμη πληροφορία σχετικά με το δικηγόρο άλλου Κράτους - μέλους, ο οποίος παρέχει τις υπηρεσίες του στην Ελληνική Επικράτεια, από την αντίστοιχη αρμόδια αρχή του Κράτους προελεύσεως και ενημερώνει την αρχή αυτή για κάθε απόφαση που λαμβάνει χωρίς να θίγεται ο εμπιστευτικός χαρακτήρας των παρεχομένων πληροφοριών. Άρθρ.7.-Κάθε Ελληνικός Δικηγορικός Σύλλογος αποτελεί και το αρμόδιο όργανο εκδόσεως για τα μέλη του, των αναγκαίων εγγράφων για την απόδειξη της ιδιότητάς τους ως δικηγόρων, ώστε να μπορούν να παρέχουν τις υπηρεσίες τους στα Κράτη μέλη των Ευρωπαϊκών Κοινοτήτων σύμφωνα πάντοτε με την Οδηγία 77/249/ΕΟΚ της 22ας Μαρτ. 1977.